এরপর ১৯৯৬ সালেই তাঁর বিরু্দ্ধে আনা সমস্ত অভিযোগ ভিত্তিহীন বলে জানিয়েছিল সিবিআই। একই সঙ্গে কেরল পুলিশের আধিকারিকদের ভূমিকা নিয়েও প্রশ্ন তুলেছিলেন সিবিআই গোয়েন্দারা। ১৯৯৮ সালে তাঁকে এক লক্ষ টাকা ক্ষতিপূরণ দেওয়ার নির্দেশ দিয়েছিল দেশের শীর্ষ আদালত। যদিও কী কারণে তাঁকে ফাঁসানো হয়েছিল তা নিয়ে কোনও তদন্ত এখনও পর্যন্ত হয়নি। তিন পুলিশ আধিকারিক সিবি ম্যাথু, কে কে জসুয়া এবং এস বিজয়নের নেতৃত্বেই তাঁর বিরুদ্ধে ষড়যন্ত্র করা হয়েছিল বলে জানা যায়।